
VECERNIA MARE fără Litie din 17/18 iulie 2026
Vineri seară: †) Sfântul Mucenic Emilian de la Durostorum;
Sfântul Cuvios Pamvo
* după Mineiul pe luna iulie 2022
PREOTUL: Binecuvântat este Dumnezeul nostru, totdeauna, acum și pururea și în vecii vecilor!

STRANA:  Amin! Slavă Ție, Dumnezeul nostru, slavă Ție!

Împărate ceresc, Mângâieto​rule, Duhul adevărului, Care pretutindeni ești și toate le ​plinești, Vistierul bunătăților și Dătătorule de viață, vino și Te sălășluiește întru noi, și ne curățește pe noi de toată întinăciunea și mântuiește, Bunule, sufletele noastre!

Sfinte Dumnezeule, Sfinte tare, Sfinte fără de moarte, miluiește-ne pe noi! (de trei ori, închinându-ne de fiecare dată)
Slavă Tatălui și Fiului și Sfântului Duh!

Şi acum și pururea și în vecii vecilor. Amin!

Preasfântă Treime, miluiește-ne pe noi! Doam​ne, curățește păcatele noastre! Stăpâne, iartă fărădelegile noastre! Sfinte, cercetează și vin​decă neputințele noas​tre, pentru numele Tău!

Doamne, miluiește! (de trei ori)
Slavă Tatălui şi Fiului şi Sfântului Duh!

Și acum şi pururea şi în vecii vecilor. Amin!
Tatăl nostru, Care eşti în ceruri, sfinţească-se numele Tău! Vie împărăţia Ta! Facă-se voia Ta, precum în cer, aşa şi pe pământ! Pâinea noastră cea spre ființă dă-ne-o nouă astăzi, şi ne iartă nouă greşelile noastre, precum şi noi iertăm greşiţilor noştri, şi nu ne duce pe noi în ispită, ci ne izbăveşte de cel viclean!
PREOTUL: Că a Ta este Împărăţia şi puterea şi slava, a Tatălui şi a Fiului şi a Sfântului Duh, acum şi pururea şi în vecii vecilor!
STRANA: Amin! Doamne, miluiește! (de 12 ori)
Slavă Tatălui şi Fiului şi Sfântului Duh!

Și acum şi pururea şi în vecii vecilor. Amin!
Veniţi să ne închinăm Împăratului nostru Dumnezeu!

Veniţi să ne închinăm şi să cădem la Hristos, Împăratul nostru Dumnezeu!

Veniţi să ne închinăm şi să cădem la Însuşi Hristos, Împăratul şi Dumnezeul nostru! închinându-ne de fiecare dată)
Şi citeşte rar, cu glas lin şi dulce:

Psalmul 103
1. Binecuvintează, suflete al meu, pe Domnul! Doamne Dumnezeul meu, măritu-Te-ai foarte!

2. În strălucire şi în mare podoabă Te-ai îmbrăcat, Cel ce Te îmbraci cu lumina ca şi cu o haină.

3. Cel ce întinzi cerul ca un cort; Cel ce acoperi cu ape cele mai de deasupra ale lui;

4. Cel ce pui norii suirea Ta, Cel ce umbli peste aripile vânturilor; 

5. Cel ce faci pe îngerii Tăi duhuri şi pe slugile Tale pară de foc.

6. Cel ce ai întemeiat pământul pe temeliile lui şi nu se va clătina în veacul veacului.

7. Adâncul ca o haină este îmbrăcămintea Lui; peste munţi vor sta ape.

8. De certarea Ta vor fugi, de glasul tunetului Tău se vor înfricoşa.

9. Se suie munţi şi se coboară văi, în locul în care le-ai întemeiat pe ele.
10. Hotar ai pus, pe care nu-l vor trece şi nici nu se vor întoarce să acopere pământul.

11. Cel ce trimiţi izvoare în văi, prin mijlocul munţilor vor trece ape.

12. Adăpa-se-vor toate fiarele câmpului, asinii sălbatici setea îşi vor potoli.

13. Peste acelea păsările cerului vor locui; din mijlocul stâncilor vor da glas.

14. Cel ce adăpi munţii din cele mai de deasupra ale Tale, din rodul lucrurilor Tale se va sătura pământul.

15. Cel ce răsari iarbă dobitoacelor şi verdeaţă spre trebuinţa oamenilor;

16. Ca să scoată pâine din pământ; şi vinul veseleşte inima omului;

17. Ca să veselească faţa cu untdelemn, şi pâinea inima omului o întăreşte.

18. Sătura-se-vor copacii câmpului, cedrii Libanului pe care i-ai sădit; acolo păsările îşi vor face cuib.

19. Locaşul cocostârcului în chiparoşi. Munţii cei înalţi, adăpost cerbilor, stâncile, scăpare iepurilor.

20. Făcut-ai luna spre vremi, soarele şi-a cunoscut apusul său.

21. Pus-ai întuneric şi s-a făcut noapte, când vor ieşi toate fiarele pădurii.

22. Puii leilor mugesc ca să apuce şi să ceară de la Dumnezeu mâncarea lor.

23. Răsărit-a soarele şi s-au adunat şi în culcuşurile lor se vor culca.

24. Ieşi-va omul la lucrul său şi la lucrarea sa până seara.

25. Cât s-au mărit lucrurile Tale, Doamne, toate cu înţelepciune le-ai făcut! Umplutu-s-a pământul de zidirea Ta.

26. Marea aceasta este mare şi largă; acolo se găsesc târâtoare cărora nu este număr, vietăţi mici şi mari;

27. Acolo corăbiile umblă; balaurul acesta pe care l-ai zidit, ca să se joace în ea.

28. Toate către Tine aşteaptă ca să le dai lor hrană la bună vreme.

29. Dându-le Tu lor, vor aduna; deschizând Tu mâna Ta, toate se vor umple de bunătăţi.

30. Dar întorcându-Ţi Tu faţa Ta, se vor tulbura; lua-vei duhul lor şi se vor sfârşi şi în ţărână se vor întoarce.

31. Trimite-vei duhul Tău şi se vor zidi şi vei înnoi faţa pământului.

32. Fie slava Domnului în veac! Veseli-se-va Domnul de lucrurile Sale.

33. Cel ce caută spre pământ şi-l face pe el de se cutremură; Cel ce Se atinge de munţi şi fumegă.

34. Cânta-voi Domnului în viaţa mea, cânta-voi Dumnezeului meu cât voi fi.

35. Plăcute să-I fie Lui cuvintele mele, iar eu mă voi veseli de Domnul.

36. Piară păcătoşii de pe pământ şi cei fără de lege, ca să nu mai fie! Binecuvintează, suflete al meu, pe Domnul!

Soarele şi-a cunoscut apusul său. Pus-ai întuneric şi s-a făcut noapte. Cât s-au mărit lucrurile Tale, Doamne, toate cu înţelepciune le-ai făcut!

Slavă Tatălui şi Fiului şi Sfântului Duh!

Şi acum şi pururea şi în vecii vecilor. Amin!
Aliluia! Aliluia! Aliluia! Slavă Ţie, Dumnezeule!

Aliluia! Aliluia! Aliluia! Slavă Ţie, Dumnezeule!

Aliluia! Aliluia! Aliluia! Slavă Ţie, Dumnezeul nostru, slavă Ţie!
Ectenia mare
PREOTUL: Cu pace, Domnului să ne rugăm!

STRANA răspunde după fiecare cerere: Doamne, miluiește!

PREOTUL: Pentru pacea de sus şi pentru mântuirea sufletelor noastre, Domnului să ne rugăm!

Pentru pacea a toată lumea, pentru buna stare a sfintelor lui Dumnezeu Biserici şi pentru unirea tuturor, Domnului să ne rugăm!

Pentru sfântă biserica aceasta şi pentru cei ce cu credinţă, cu evlavie şi cu frică de Dumnezeu intră în ea, Domnului să ne rugăm!

Pentru Preasfinţitul Părintele nostru (Numele), episcopul (denumirea eparhiei), pentru cinstita preoţime şi cea întru Hristos diaconime, pentru tot clerul şi poporul, Domnului să ne rugăm!

Pentru binecredinciosul popor român de pretutindeni, pentru conducătorii ţării noastre, pentru mai marii orașelor și ai satelor și pentru iubitoarea de Hristos armată, Domnului să ne rugăm!

Pentru sfânt locaşul acesta, ţara aceasta şi pentru toate oraşele şi satele şi pentru cei ce cu credinţă locuiesc în ele, Domnului să ne rugăm!

Pentru buna întocmire a văzduhului, pentru îmbelşugarea roadelor pământului şi pentru vremuri paşnice, Domnului să ne rugăm!

Pentru cei ce călătoresc pe uscat, pe ape şi prin aer, pentru cei bolnavi, pentru cei ce se ostenesc, pentru cei robiţi şi pentru mântuirea lor, Domnului să ne rugăm!

(Aici se pot pune cereri pentru diferite trebuinţe, care sunt tipărite la sfârşitul Liturghierului)

Pentru ca să fim izbăviţi noi, de tot necazul, mânia, primejdia şi nevoia, Domnului să ne rugăm!

Apără, mântuieşte, miluieşte şi ne păzeşte pe noi, Dumnezeule, cu harul Tău!

STRANA: Doamne, miluiește!
PREOTUL: Pe Preasfânta, curata, preabinecuvântata, slăvita Stăpâna noastră, de Dumnezeu Născătoarea și pururea Fecioara Maria, cu toți Sfinții să o pomenim!

STRANA: Preasfântă Născătoare de Dumnezeu, miluiește-ne pe noi!

PREOTUL: Pe noi înșine și unii pe alții și toată viața noastră lui Hristos Dumnezeu să o dăm!

STRANA: Ție, Doamne!

PREOTUL: Că Ţie se cuvine toată slava, cinstea şi închinăciunea, Tatălui şi Fiului şi Sfântului Duh, acum şi pururea şi în vecii vecilor!

STRANA: Amin!
Apoi cântă: „Fericit bărbatul...“
Fericit bărbatul, care n-a umblat în sfatul necredincioşilor! Aliluia!

Că ştie Domnul calea drepţilor, iar calea necredincioşilor va pieri. Aliluia!

Slujiţi Domnului cu frică şi vă bucuraţi de El cu cutremur! Aliluia!

Fericiţi sunt toţi cei ce nădăjduiesc în El. Aliluia!

Scoală, Doamne! Mântuieşte-mă, Dumnezeul meu! Aliluia!

A Domnului este mântuirea şi peste poporul Tău binecuvântarea Ta. Aliluia!

Slavă Tatălui şi Fiului şi Sfântului Duh! Aliluia!

Şi acum şi pururea şi în vecii vecilor. Amin! Aliluia!

Aliluia! Aliluia! Aliluia! Slavă Ţie, Dumnezeule! (de trei ori)
Ectenia mică
PREOTUL: Iară şi iară, cu pace, Domnului să ne rugăm!

STRANA: Doamne, miluiește!
PREOTUL: Apără, mântuieşte, miluieşte şi ne păzeşte, pe noi, Dumnezeule, cu harul Tău!

STRANA: Doamne miluiește!
PREOTUL: Pe Preasfânta, curata, preabinecuvântata, slăvita Stăpâna noastră, de Dumnezeu Născătoarea și pururea Fecioara Maria, cu toți Sfinții să o pomenim!

STRANA: Preasfântă Născătoare de Dumnezeu, miluiește-ne pe noi!

PREOTUL: Pe noi înșine și unii pe alții și toată viața noastră lui Hristos Dumnezeu să o dăm!

STRANA: Ție, Doamne!
PREOTUL: Că a Ta este stăpânirea şi a Ta este împărăţia şi puterea şi slava, a Tatălui și a Fiului și a Sfântului Duh, acum și pururea și în vecii vecilor!

STRANA: Amin!

Psalmul 140
Stihurile următoare se cântă pe glasul 4:

1. Doamne, strigat-am către Tine, auzi-mă! Auzi-mă, Doamne!

Doamne, strigat-am către Tine, auzi-mă! Ia aminte la glasul rugăciunii mele, când strig către Tine! Auzi-mă, Doamne!

2. Să se îndrepteze rugăciunea mea, ca tămâia înaintea Ta! Ridicarea mâinilor mele - jertfă de seară! Auzi-mă, Doamne!
Stihurile următoare se citesc, sau se cântă pe același glas:
3. Pune, Doamne, strajă gurii mele şi uşă de îngrădire împrejurul buzelor mele!

4. Să nu abaţi inima mea spre cuvinte de vicleşug, ca să-mi dezvinovăţesc păcatele mele! Iar cu oamenii cei ce fac fărădelege nu mă voi însoţi cu aleşii lor.

5. Certa-mă-va dreptul cu milă şi mă va mustra, iar untdelemnul păcătoşilor să nu ungă capul meu; că încă şi rugăciunea mea este împotriva vrerilor lor.

6. Prăbuşească-se de pe stâncă judecătorii lor! Auzi-se-vor graiurile mele, că s-au îndulcit,

7. Ca o brazdă de pământ s-au rupt pe pământ, risipitu-s-au oasele lor lângă iad.

8. Căci către Tine, Doamne, Doamne, ochii mei, spre Tine am nădăjduit, să nu iei sufletul meu!

9. Păzeşte-mă de cursa care mi-au pus mie şi de smintelile celor ce fac fărădelege!

10. Cădea-vor în mreaja lor păcătoşii, ferit sunt eu până ce voi trece.
Psalmul 141
1. Cu glasul meu către Domnul am strigat, cu glasul meu către Domnul m-am rugat.

2. Vărsa-voi înaintea Lui rugăciunea mea, necazul meu înaintea Lui voi spune.

3. Când lipsea dintru mine duhul meu, Tu ai cunoscut cărările mele. În calea aceasta în care am umblat, ascuns-au cursă mie.

4. Luat-am seama de-a dreapta şi am privit, şi nu era cine să mă cunoască. Pierit-a fuga de la mine şi nu este cel ce caută sufletul meu.

5. Strigat-am către Tine, Doamne, și am zis: Tu eşti nădejdea mea, Tu ești partea mea în pământul celor vii!

6. Ia aminte la rugăciunea mea, că m-am smerit foarte! Izbăveşte-mă de cei ce mă prigonesc, că s-au întărit mai mult decât mine!

7. Scoate din temniţă sufletul meu, ca să laude numele Tău, Doamne! Pe mine mă aşteaptă drepţii până ce-mi vei răsplăti mie.
Şi îndată se cântă:
Stihirile pe 8
Stihirile Sfântului Mucenic Emilian – glasul 4

Podobie: Dat-ai semn…
Dintru adâncuri am strigat către Tine: Doamne, Doamne, auzi glasul meu! (Psalmul 129, 1)
Cu nebiruită putere de sus ai îmbrăcat, Doamne, pe pătimitorul Tău şi l-ai întărit pe el să rabde chinuri pentru Tine, ca un nevoitor, de la vrăjmaşii cei fără de lege, şi să ia cununa muceniciei. Pentru rugăciunile lui, dăruieşte-ne iertare de păcate, Iisuse atotputernice, Mântuitorul sufletelor noastre!
Fie urechile Tale cu luare-aminte la glasul rugăciunii mele! (Psalmul 129, 2)
Cu nebiruită putere de sus ai îmbrăcat, Doamne, pe pătimitorul Tău şi l-ai întărit pe el să rabde chinuri pentru Tine, ca un nevoitor, de la vrăjmaşii cei fără de lege, şi să ia cununa muceniciei. Pentru rugăciunile lui, dăruieşte-ne iertare de păcate, Iisuse atotputernice, Mântuitorul sufletelor noastre!
De te vei uita la fărădelegi, Doamne, Doamne, cine va suferi? Că la Tine este milostivirea. (Psalmul 129, 3-4)
Pătimitorul Tău, Doamne, întrarmându-se cu Crucea şi înfierbântându-se de râvna Ta, a ars toate altarele idolilor şi, surpând taberele începătorului de rele, măritul Emilian a primit ca dar de biruinţă de la Tine, Stăpâne, Împărăţia cerească şi se roagă să ne mântuim noi.
Pentru numele Tău Te-am aşteptat, Doamne; aşteptat-a sufletul meu spre cuvântul Tău, nădăjduit-a sufletul meu în Domnul. (Psalmul 129, 5-6)
Stea luminoasă ai arătat Bisericii pe Mucenicul Emilian şi ostaş preaales, care luminează acum toată lumea cu lucrări de minuni tainice şi izgoneşte întunericul necredinţei; de la acela luminându-ne cu dumnezeiască bunăcuviinţă, Te lăudăm pe Tine, Iisuse atotputernice, Mântuitorul sufletelor noastre.
Alte Stihiri ale Sfântului Mucenic Emilian – glasul 2

Podobie: Când de pe lemn…
Din straja dimineţii până în noapte, din straja dimineţii, să nădăjduiască Israel spre Domnul! (Psalmul 129, 6)
Veselindu-te acum în ceata Mucenicilor, cu vitejie ai mărturisit pe Dumnezeu, rob al lui Hristos numindu-te, Sfinte Emilian. Nu uita pe cei ce cu dragoste prăznuiesc sfântă pomenirea ta, rugându-te lui Dumnezeu să ne dăruiască întărire în credinţă, pace şi mare milă.
Că la Domnul este mila, şi multă mântuire la El şi El va izbăvi pe Israel din toate fărădelegile lui. (Psalmul 129, 7-8)
Mucenice de Dumnezeu înţelepţite, cu ochii cei sufleteşti privind la Cina cerească, ai lăsat ospăţul pământesc şi, întrarmându-te cu puterea Crucii, ai zdrobit altarele idoleşti. Iar acum te veseleşti neîncetat în ceata Mucenicilor lui Hristos şi te rogi Celui Atotputernic să mântuiască sufletele celor ce se închină cu credinţă cinstitei tale icoane.
Lăudaţi pe Domnul toate neamurile, lăudaţi-L pe El toate popoarele! (Psalmul 116, 1)
Cu umilinţă şi cu evlavie, după cuviinţă, slăvim pe Dumnezeu, Cel ce te-a întărit spre mărturisire. Pentru aceasta, cu puterea ta, Mucenice, mărturisim pe Hristos. Fii mijlocitorul nostru către milostivul Dumnezeu, ca să ne dăruiască tărie în ispite şi mare milă!
Că s-a întărit mila Lui peste noi şi adevărul Domnului rămâne în veac. (Psalmul 116, 2)
Sfinte Mucenice Emilian, biruitorul înşelăciunii păgâneşti, cel ce L-ai mărturisit pe Hristos, zdrobind idolii, roagă-L pe milostivul Dumnezeu să ne dăruiască biruinţă împotriva vrăjmaşului, întărind sufletele noastre cu puterea Crucii Sale!
Slavă Tatălui şi Fiului şi Sfântului Duh!
A Sfântului Mucenic Emilian – glasul 5
Îmbracă-te în sărbătoare, cetate a Silistrei, că astăzi Mucenicul tău Emilian, prin cântări duhovniceşti este lăudat! Bucură-te, Dunăre, care prin curgerea ta lină, minunea lui Dumnezeu ai cinstit-o! Saltă de veselie, ceată a Mucenicilor, care pe pătimitorul lui Hristos l-ai primit! Înmiresmează-te, pământ strămoşesc, că sămânţa dreptei credinţe ai dobândit! Veniţi, toţi iubitorii de praznic, să-L slăvim pe Dumnezeu şi să-L rugăm, zicând: Mântuieşte, Milostive, sufletele celor ce cu dragoste cinstesc pomenirea prealăudatului Tău Mucenic!
Şi acum şi pururea şi în vecii vecilor. Amin!
Dogmatica glasului 5
În Marea Roşie, chipul miresei celei neispitite de nuntă s-a întipărit de demult. Acolo Moise, despărţitor al apei, iar aici Gavriil, slujitor al minunii. Atunci trecut-a Israel adâncul cu piciorul neudat, iar acum Fecioara L-a născut fără sămânţă pe Hristos. Marea, după trecerea lui Israel, a rămas nestrăbătută; iar cea fără prihană, după naşterea lui Emanuel, a rămas nevătămată. Cel ce eşti şi mai înainte ai fost şi Te-ai arătat ca om, Dumnezeule, miluieşte-ne pe noi.
PREOTUL rosteşte:  Înţelepciune, drepţi!

STRANA cântă: Lumină lină a sfintei slave a Tatălui ceresc, Celui fără de moarte, a Sfântului, Fericitului, Iisuse Hristoase! Venind la apusul soarelui, văzând lumina cea de seară, lăudăm pe Tatăl, pe Fiul şi pe Sfântul Duh, Dumnezeu. Vrednic eşti în toată vremea a fi lăudat de glasuri cuvioase, Fiul lui Dumnezeu, Cel ce dai viaţă! Pentru aceasta, lumea Te slăveşte.
 PREOTUL: Să luăm aminte! Pace tuturor!
 STRANA: Şi duhului tău!
 PREOTUL:  Înţelepciune! Să luăm aminte!
STRANA cântă: Prochimenul zilei - glasul 5
Dumnezeule, întru numele Tău mântuieşte-mă şi întru puterea Ta mă judecă.
Stih: Dumnezeule, auzi rugăciunea mea, ia aminte graiurile gurii mele.

Dumnezeule, întru numele Tău mântuieşte-mă şi întru puterea Ta mă judecă.

Dumnezeule, întru numele Tău mântuieşte-mă şi întru puterea Ta mă judecă.
Paremiile Sfântului Mucenic Emilian
PREOTUL:  Înţelepciune!

CÂNTĂREŢUL: Din Prorocia lui Isaia, citire: (43, 9-14)
PREOTUL:  Să luăm aminte!

CÂNTĂREŢUL citește: Acestea zice Domnul: Neamurile toate să se adune laolaltă şi să se strângă căpeteniile lor!
Cine va da de ştire despre acestea sau cine va vesti vouă cele dintru început? Să-şi aducă martorii şi să dovedească şi să grăiască adevărul.
Fiţi Mie martori şi vă voi fi şi Eu martor, zice Domnul Dumnezeu, şi sluga Mea pe care am ales-o, ca să ştiţi, să credeţi şi să înţelegeţi că Eu sunt: înainte de Mine n-a fost Dumnezeu şi nici după Mine nu va fi!
Eu sunt Dumnezeu şi nu este Mântuitor afară de Mine! Eu sunt Cel ce am vestit şi Cel ce am mântuit şi Cel ce v-am certat, ca să nu fie între voi dumnezeu străin.
Voi sunteţi martorii Mei şi Eu sunt Domnul Dumnezeu dintru început şi nimeni nu poate să iasă de sub puterea Mea.
Ceea ce fac Eu, cine poate strica? Aşa zice Domnul Dumnezeu, Izbăvitorul vostru, Sfântul lui Israel. (se încheie melodios)
PREOTUL:  Înţelepciune!

CÂNTĂREŢUL: Din înţelepciunea lui Solomon, citire: (3: 1-9)
PREOTUL:  Să luăm aminte!

CÂNTĂREŢUL citește: Sufletele drepților sunt în mâna lui Dumnezeu și chinul nu se va atinge de ele.
În ochii celor nepricepuți ei au părut că sunt morţi și a fost socotită nenorocire ieșirea lor și nimicire plecarea lor dintre noi, dar ei sunt în pace.
Şi chiar dacă înaintea feței oamenilor au primit chinuri, nădejdea lor este plină de nemurire; şi, puțin fiind pedepsiți, cu mari binefaceri vor fi dăruiți, că Dumnezeu i-a încercat și i-a aflat vrednici de El.
Ca aurul în topitoare i-a lămurit și ca pe o jertfă de ardere întreagă i-a primit. Și în vremea cercetării lor vor străluci și vor fi ca scânteile ce aleargă pe mirişte.
Judeca-vor neamuri și vor stăpâni popoare şi Domnul va împărăți peste ei în veci.
Cei ce nădăjduiesc spre El vor înțelege adevărul și credincioșii vor rămâne lângă El în iubire; că har și milă va dărui cuvioșilor Lui și va purta grijă de aleșii Săi. (se încheie melodios)
PREOTUL:  Înţelepciune!

CÂNTĂREŢUL: Din înţelepciunea lui Solomon, citire: (5: 15-24; 6: 1-3)
PREOTUL:  Să luăm aminte!

CÂNTĂREŢUL citește: Drepții în veci vor fi vii și răsplata lor este întru Domnul, iar Cel preaînalt poartă grijă de ei.
Pentru aceasta, vor primi împărăția luminii și cununa frumuseții din mâna Domnului; căci cu dreapta Sa îi va acoperi și cu brațul Său îi va ocroti.
Va lua râvna Lui în loc de armă şi va întrarma făptura spre izbândă asupra vrăjmașilor.
Îmbrăca-Se-va ca într-o  platoșă cu dreptatea și își va pune coif judecata cea nefăţarnică. Va lua cuvioşia ca pavăză nebiruită şi va ascuţi cumplita mânie ca o sabie; şi lumea va porni război împreună cu El asupra celor fără de minte.
Ca nişte săgeți bine îndreptate, fulgerele vor porni din nori, ca dintr-un arc bine încordat, și vor lovi la țintă.
Şi din mânia Sa, ca dintr-o praștie, va fi aruncat noian de grindină. Se va întărâta asupra lor apa mării și râurile îl vor îneca deodată. Va sta împotriva lor duhul Puterii și ca o vijelie îi va risipi.
Astfel, fărădelegea va pustii tot pământul și răutatea va răsturna tronurile celor puternici.
Auziţi, dar, împărați și înțelegeți! Învățaţi-vă, judecători ai marginilor pământului!
Ascultaţi, cei ce stăpâniți mulțimi și cei ce vă trufiţi cu mulțimea popoarelor! Că de la Domnul s-a dat vouă stăpânirea, și puterea de la Cel preaînalt. (se încheie melodios)
Ectenia întreită (a cererii stăruitoare)
PREOTUL: Să zicem toţi, din tot sufletul şi din tot cugetul nostru să zicem!

STRANA: Doamne, miluiește!
PREOTUL: Doamne, Atotstăpânitorule, Dumnezeul părinţilor noştri, rugămu-ne Ţie, auzi-ne şi ne miluieşte!

STRANA: Doamne, miluiește!
PREOTUL: Miluieşte-ne pe noi, Dumnezeule, după mare mila Ta, rugămu-ne Ţie, auzi-ne şi ne miluieşte!

STRANA răspunde după fiecare cerere: Doamne, miluieşte! (de trei ori)
PREOTUL: Încă ne rugăm pentru Preasfinţitul Părintele nostru (Numele), episcopul (numele eparhiei), pentru sănătatea și mântuirea lui.

Încă ne rugăm pentru binecredinciosul popor român de pretutindeni, pentru conducătorii ţării noastre, pentru mai marii orașelor și ai satelor și pentru iubitoarea de Hristos armată, pentru sănătatea și mântuirea lor.

Încă ne rugăm pentru fraţii noştri: preoţi, ieromonahi, ierodiaconi, diaconi, monahi şi monahii şi pentru toţi cei întru Hristos fraţi ai noştri.

Încă ne rugăm pentru fericiţii şi pururea pomeniţii ctitori ai acestei sfinte biserici şi pentru toţi cei mai înainte adormiţi părinţi şi fraţi ai noştri dreptslăvitori creştini, care odihnesc aici şi pretutindeni.

Încă ne rugăm pentru mila, viaţa, pacea, sănătatea, mântuirea, cercetarea, lăsarea şi iertarea păcatelor robilor lui Dumnezeu enoriaşi, ctitori şi binefăcători ai acestui  sfânt locaş.

Încă ne rugăm pentru cei ce aduc daruri şi fac bine în sfânta şi întru tot cinstită biserica aceasta, pentru cei ce se ostenesc, pentru cei ce cântă şi pentru poporul ce stă înainte şi aşteaptă de la Tine mare şi bogată milă.

STRANA: Doamne, miluieşte! (de trei ori)
PREOTUL: Că milostiv şi iubitor de oameni Dumnezeu eşti şi Ţie slavă înălţăm, Tatălui şi Fiului şi Sfântului Duh, acum şi pururea şi în vecii vecilor!

STRANA: Amin!

Apoi citește: Rugăciunea
Învredniceşte-ne, Doamne, în seara aceasta fără de păcat să ne păzim noi!

Binecuvântat eşti, Doamne, Dumnezeul părinţilor noştri, şi lăudat şi preaslăvit este numele Tău în veci! Amin!

Fie, Doamne, mila Ta spre noi, precum am nădăjduit întru Tine!

Binecuvântat eşti, Doamne, învaţă-ne pe noi îndreptările Tale!

Binecuvântat eşti, Stăpâne, înţelepţeşte-ne pe noi cu îndreptările Tale!

Binecuvântat eşti, Sfinte, luminează-ne pe noi cu îndreptările Tale!

Doamne, mila Ta este în veac, lucrurile mâinilor Tale nu le trece cu vederea!

Ţie se cuvine laudă, Ţie se cuvine cântare, Ţie slavă se cuvine: Tatălui şi Fiului şi Sfântului Duh, acum şi pururea şi în vecii vecilor! Amin!

Ectenia cererilor şi plecarea capetelor
PREOTUL: Să plinim rugăciunea noastră cea de seară Domnului!
STRANA: Doamne, miluieşte!
PREOTUL: Apără, mântuieşte, miluieşte şi ne păzeşte pe noi, Dumnezeule, cu harul Tău!

STRANA: Doamne, miluieşte!
PREOTUL: Seara toată desăvârşită, sfântă, în pace şi fără de păcat, de la Domnul să cerem!

STRANA răspunde după fiecare cerere: Dă, Doamne!

PREOTUL: Înger de pace, credincios îndreptător, păzitor al sufletelor şi al trupurilor noastre, de la Domnul să cerem!

Milă şi iertare de păcatele şi de greşelile noastre, de la Domnul să cerem!

Cele bune şi de folos sufletelor noastre şi pace lumii, de la Domnul să cerem!

Cealaltă vreme a vieţii noastre în pace şi întru pocăinţă a o săvârşi, de la Domnul să cerem!

Sfârşit creştinesc vieţii noastre, fără durere, neînfruntat, în pace şi răspuns bun la înfricoşătoarea judecată a lui Hristos, să cerem!

STRANA: Dă, Doamne!
PREOTUL: Pe Preasfânta, curata, preabinecuvântata, slăvita Stăpâna noastră, de Dumnezeu Născătoarea și pururea Fecioara Maria, cu toți Sfinții să o pomenim!

STRANA: Preasfântă Născătoare de Dumnezeu, miluiește-ne pe noi!

PREOTUL: Pe noi înșine și unii pe alții și toată viața noastră lui Hristos Dumnezeu să o dăm!

STRANA: Ție, Doamne!

PREOTUL: Că bun şi iubitor de oameni Dumnezeu eşti şi Ţie slavă înălţăm, Tatălui şi Fiului şi Sfântului Duh, acum şi pururea şi în vecii vecilor!

STRANA: Amin!

PREOTUL: Pace tuturor!
STRANA: Şi duhului tău!
PREOTUL: Capetele noastre Domnului să le plecăm!

STRANA: Ţie, Doamne!

Rugăciunea plecării capetelor
PREOTUL rostește, în taină: Doamne, Dumnezeul nostru, Cel ce ai plecat cerurile şi Te-ai pogorât pentru mântuirea neamului omenesc, caută spre robii Tăi şi spre moştenirea Ta!

Că Ţie, Judecătorului celui înfricoşător şi iubitor de oameni, şi-au plecat capetele şi și-au supus grumajii robii Tăi, nu de la oameni aşteptând ajutorul, ci nădăjduind în mila Ta şi dorind după mântuirea Ta.

Pe aceştia păzeşte-i în toată vremea, și în seara de acum şi în noaptea ce vine, de tot vrăjmaşul şi de toată lucrarea cea potrivnică a diavolului, de cugete deşarte şi de relele aduceri aminte!
După care, cu voce tare, rostește Ecfonisul: Fie stăpânirea împărăţiei Tale binecuvântată şi preaslăvită, a Tatălui şi a Fiului şi a Sfântului Duh, acum şi pururea şi în vecii vecilor!

STRANA: Amin!
La Stihoavnă, Stihirile Sfântului Mucenic Emilian – glasul 5
Podobie: Bucură-te, cămara…
Mucenice de Dumnezeu iubitorule, Emilian, din părinţi binecredincioşi fiind născut, te-ai arătat vlăstar binecuvântat şi cu îndrăzneală ai intrat în lupta muceniciei ca într-o cămară de nuntă, mărturisind pe Hristos, Viaţa şi Învierea. Pe idolii cei muţi şi surzi i-ai arătat neputincioşi, cu puterea Crucii. Pentru aceasta, şi noi, smeriţii, te chemăm să mijloceşti înaintea Celui Preaînalt să dăruiască lumii pace şi sufletelor noastre mare milă. 
Stih: Dreptul ca finicul va înflori şi precum cedrul din Liban se va înmulţi. (Psalm 91, 12)
Mucenice fericite, cu adevărat ţi-ai înălţat cugetul mai presus de cele văzute şi cu bucurie te-ai dat în mâinile prigonitorilor tăi, dispreţuind plăcerile trecătoare ale lumii. Pentru aceasta, ai dobândit viaţă veşnică, iar trupul tău nestricăcios s-a arătat. Cu umilinţă, ne rugăm ţie să mijloceşti la înduratul Dumnezeu ca să ne întărească şi pe noi în răbdarea necazurilor şi a ispitelor de multe feluri, dăruind sufletelor noastre mare milă. 
Stih: Minunat este Dumnezeu întru sfinţii Săi, Dumnezeul lui Israel. (Psalm 67, 36)
Mucenice, întru tot lăudate Emilian, nici floarea tinereţii tale, nici amăgirile desfătărilor lumeşti, nici ameninţările cu chinuri nu au slăbit tăria sufletului tău, ci te-ai aprins cu totul de dragoste pentru Hristos, arătându-te mai tare decât focul. Pentru aceasta, sufletul tău arzător s-a alăturat cetelor muceniceşti şi oştirilor îngereşti, care se roagă neîncetat lui Dumnezeu să dăruiască pace lumii şi sufletelor noastre mare milă.
Slavă Tatălui şi Fiului şi Sfântului Duh!
A Sfântului Mucenic Emilian - glasul 8
Purtătorule de chinuri, Sfinte Mucenice Emilian, în luptă cu vrăjmaşul cel hulitor de Dumnezeu, te-ai arătat mai tare decât diamantul. Urmând cu credincioşie calea cea strămtă a muceniciei, jertfă cinstită Domnului te-ai adus. O, ce minune ni se arată: focul te-a recunoscut de stăpân, plecându-se ţie! Atunci, cu sfântă gura ta ai grăit: „Doamne, Iisuse Hristoase, primeşte duhul meu!“ Pentru aceasta, cu umilinţă cădem înaintea ta, zicând: Dă-ne şi nouă, astăzi, să-L mărturisim pe Hristos, Cel ce dăruieşte sufletelor noastre pace şi mare milă!
Şi acum şi pururea şi în vecii vecilor. Amin!
A Născătoarei de Dumnezeu, a Învierii - glasul 8
Fecioară nenuntită, care pe Dumnezeu în chip de negrăit L-ai zămislit cu trup, Maica Dumnezeului Celui Preaînalt, rugăciunile robilor tăi le primeşte, ceea ce eşti cu totul fără prihană! Care tuturor le dăruieşti curăţire greşelilor; primind acum rugăciunile noastre, roagă-te să ne mântuim noi toţi!
Acum liberează pe robul Tău, Stăpâne, după cuvântul Tău, în pace! Că văzură ochii mei mântuirea Ta, pe care ai gătit-o înaintea feţei tuturor popoarelor; lumină spre descoperirea neamurilor şi slava poporului Tău, Israel.

Sfinte Dumnezeule, Sfinte tare, Sfinte fără de moarte, miluieşte-ne pe noi! (de trei ori, închinându-ne de fiecare dată)
Slavă Tatălui şi Fiului şi Sfântului Duh!

Şi acum şi pururea şi în vecii vecilor. Amin!
Preasfântă Treime, miluieşte-ne pe noi! Doamne, curăţeşte păcatele noastre! Stăpâne, iartă fărădelegile noastre! Sfinte, cercetează şi vindecă neputinţele noastre, pentru numele Tău!
Doamne, miluieşte! (de trei ori)
Slavă Tatălui şi Fiului şi Sfântului Duh!

Şi acum şi pururea şi în vecii vecilor. Amin!

Tatăl nostru, Care eşti în ceruri, sfinţească-se numele Tău! Vie Împărăţia Ta! Facă-se voia Ta, precum în cer, aşa şi pe pământ! Pâinea noastră cea spre ființă dă-ne-o nouă astăzi, şi ne iartă nouă greşelile noastre, precum şi noi iertăm greşiţilor noştri, şi nu ne duce pe noi în ispită, ci ne izbăveşte de cel viclean!
PREOTUL: Că a Ta este Împărăţia şi puterea şi mărirea, a Tatălui şi a Fiului şi a Sfântului Duh, acum şi pururea şi în vecii vecilor!

STRANA: Amin!
Troparul Sfântului Mucenic Emilian - glasul 3
Izbăvitorule de întristare, Sfinte Mucenice Emilian, turn al creștinătății, de ispite nebiruit şi de nevoi nemișcat, cel ce ai biruit rătăcirea păgânătații prin credință, zdrobind idolii înşelăciunii şi te-ai făcut jertfă pentru adevăr, chinuri răbdând; lauda preacinstită a Silistrei, mijlocitorule către Ziditorul, cel ce te veselești cu cetele îngerești, nu înceta a te ruga lui Hristos Dumnezeu să mântuiască sufletele noastre!
Slavă Tatălui şi Fiului şi Sfântului Duh!
Şi acum şi pururea şi în vecii vecilor. Amin!
Troparul Născătoarei de Dumnezeu, al Învierii - glasul 5
Bucură-te, uşa Domnului cea neumblată! Bucură-te, zidul şi acoperământul celor ce aleargă la tine! Bucură-te, limanul cel neînviforat şi neispitită de nuntă, care ai născut cu trup pe Făcătorul tău şi Dumnezeu! Nu înceta a te ruga pentru cei ce laudă şi cinstesc naşterea ta!
Otpustul
PREOTUL: Înţelepciune!
STRANA: Binecuvintează!

PREOTUL: Cel ce este binecuvântat, Hristos, Dumnezeul nostru, totdeauna, acum și pururea și în vecii vecilor!
STRANA: Amin! Întăreşte, Dumnezeule, sfânta şi dreapta credinţă a dreptslăvitorilor creştini şi Sfântă Biserica Ta în veacul veacului!
PREOTUL: Preasfântă Născătoare de Dumnezeu, miluieşte-ne pe noi!
STRANA: Ceea ce eşti mai cinstită decât Heruvimii şi mai slăvită fără de asemănare decât Serafimii, care, fără stricăciune, pe Dumnezeu-Cuvântul ai născut, pe tine, cea cu adevărat Născătoare de Dumnezeu, te mărim!
PREOTUL: Slavă Ţie, Hristoase Dumnezeule, nădejdea noastră, slavă Ție!
STRANA: Slavă Tatălui şi Fiului şi Sfântului Duh! Şi acum şi pururea şi-n vecii vecilor, amin! Doamne, miluieşte! (de trei ori) Părinte, binecuvintează!
PREOTUL:  Hristos, Adevăratul nostru Dumnezeu, pentru rugăciunile Preacuratei Sale Maici, ale Sfinților, slăviților și întrutot lăudaților Apostoli, ale sfinților, slăviților și bunilor biruitori Mucenici, ale cuvioșilor și de Dumnezeu-purtătorilor Părinților noștri, ale Sfântului (Numele Sfântului al cărui hram îl poartă biserica), ocrotitorul nostru, ale Sfântului Mucenic Emilian de la Durostorum, ale Sfântului Cuvios Pamvo şi ale celor împreună cu dânşii, a căror pomenire o săvârşim, ale Sfinților şi Drepților dumnezeiești Părinți Ioachim și Ana și pentru ale tuturor Sfinților, să ne miluiască și să ne mântuiască pe noi, ca un bun și de oameni iubitor!
STRANA: Amin!
PREOTUL: Pentru rugăciunile Sfinților Părinților noștri, Doamne Iisuse Hristoase, Dumnezeul nostru, miluiește-ne și ne mântuiește pe noi! 

STRANA: Amin! (lung și melodios)
Apărătoare Doamnă
Apărătoare Doamnă, pentru biruinţă mulţumire, izbăvindu-ne din nevoi, aducem ţie, Născătoare de Dumnezeu, noi, robii Tăi. Ci, ca ceea ce ai stăpânire nebiruită, izbăveşte-ne din toate nevoile, ca să strigăm ţie: Bucură-te, Mireasă, pururea Fecioară!

